Notum sit omnibus in Christo viventibus, domnum Herveum presulem et Guillelmum comitem, XIII kalendas Julii, feria tertia, in causam convenisse, ubi accusatus ipse comes de hominibus beati martyris Cyrici quos in expeditionem duxerat, et cognoscens se injuste egisse, satisfecit ipsi episcopo tribuens ei fidejussores dominum Seguinum de Nivernis et Hugonem de Tilio, senescalcum suum, pro eo quod rectitudo exigeret. Hoc autem factum est in presentia tam clericorum quam laïcorum quorum nomina sunt hæc: Bernardus præcentor. Hugo de Fraxiniaco, Frotmundus abbas, Bernardus de Aziaco, Fulcherius sacerdos. Laïcorum autem nomina hæc sunt qui sequuntur: Icterius Rostellus, Gauterius Dodonis filius, Aurardus de Bordis et Girardus frater ejus, et Girardus nepos ejus, Girardus Boguerellus et filius ejus Raginaldus, et servientes de sancto Martino. Amaldus, Raginaldus, Belinus. Ex parte vero Comitis affuerunt domnus Seguinus et Hugo de Tilio et Galterius Fortis et Raginaldus qui fuit prepositus qui et ipse dedit vadimonium loco consulis. Alii etiam quamplures viderunt et audierunt.